"Ngiyaziqhenya ngendlela engikhule ngayo ingivule umqondo yangifundisa nobudoda ngimncane" | News24
"Ngiyaziqhenya ngendlela engikhule ngayo ingivule umqondo yangifundisa nobudoda ngimncane"
Uyibekileke lapho mayelana nokuthi Isimo okhulele ngaphansi kwaso asichazi ukuthi uzophelela kusona, ngibona ngami ngakhulela ekhaya elihlwempu okwenza ngize ngiyeke isikole ngifunda ustd-6 ukuze ngizamele wonke umuntu osekhaya ukuthi kudliwe nababengilandela ngemuva bafunde.
Kwakunzima kakhulu ukunakekela umndeni kuleminyaka enganginayo ngaba udaka-boy ngasuka lapho ngeza eGoli ngidayisa iphepha ngihola imali engu-R100 ngesonto kodwa yayiningi kunokungatholi lutho. Ngasuka lapho ngabuyela kwelakithi eMnambithi lapho ngazidayisela khona ama-snacks namakhekhe ngadlula lapho ngaya ku-Illing Road ngayodayisa izithelo erenk iminyaka emihlanu nalapho ngangahlala ngenza izincwadi zokushayela kodwa ngazitshela ukuthi angisoze ngayishayela itekisi. Kuningike okuhle nokubi engasengikubonile okwangenza ngixolise ematekisini.
Ngaqeda ukuthola izincwadi zokushayela ngabuyela eJozini ngo-2008 ngafike ngenza khiona ipassport kwalapho ngangizicabangela ukuzenza zonke lezinto, akekho owayengitshela ngazo.
Ngawo unyaka ka-2008 ngaqashwa kwinkontilaki ngasebenza unyaka owodwa ngase ngisebenza kwenye inkampani ngithutha impahla i-Afrika yonke yaqala yasebenza nepassport yami.
Ngayeka kuleyo nkampani ngo-2012 ngaqashwa kwenye futhi ngayeka kuyo ngo-2014 ngase ngingena kule engikuyo manje.
Kubobonke ubunzima engadlula kubo ungaphika uma ungabona ekhaya, abantu babesihleka ngonyaka ophelile, ngikwazile nokuthenga imoto.
Ngiyaziqhenya ngendlela engikhule ngayo ingivule umqondo yangifundisa nobudoda ngimncane, uma ngibuka laba abakhula kahle besihleka ngizwa isono indlela abayiyo.
Kubhala uBongs Hlongs.